Mortgage crisis อาจกลับมาอีกครั้ง
การแพร่ระบาดของเชื้อไวรัสโคโรนา ทำให้เกิดผลกระทบทางเศรษฐกิจอย่างมหาศาล  ธุรกิจแทบทุกประเภทต้องหยุดชะงักลง แต่นั่นอาจจะเป็นเพียงคลื่นลูกแรกเท่านั้นของวิกฤตินี้..  คลื่นลูกที่สองที่กำลังจะซัดเข้าเศรษฐกิจโลก อาจเป็นสิ่งที่เราเคยเผชิญมาแล้ว นั่นคือ Mortgage crisis
1 เม.ย. 2563

Mortgage crisis อาจกลับมาอีกครั้ง / โดย ลงทุนแมน
การแพร่ระบาดของเชื้อไวรัสโคโรนา ทำให้เกิดผลกระทบทางเศรษฐกิจอย่างมหาศาล
ธุรกิจแทบทุกประเภทต้องหยุดชะงักลง
แต่นั่นอาจจะเป็นเพียงคลื่นลูกแรกเท่านั้นของวิกฤตินี้..
คลื่นลูกที่สองที่กำลังจะซัดเข้าเศรษฐกิจโลก อาจเป็นสิ่งที่เราเคยเผชิญมาแล้ว
นั่นคือ Mortgage crisis
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
Mortgage คือการจำนองบ้านหรือที่อยู่อาศัยให้กับธนาคาร ผู้กู้จะได้เงินก้อน แลกกับผ่อนคืนเงินต้น และจ่ายดอกเบี้ยให้ธนาคาร
ย้อนกลับไปเมื่อปี 2008-2009
เหตุการณ์ Subprime Mortgage Crisis เกิดจากการที่ธนาคารปล่อยสินเชื่อประเภท Subprime เป็นจำนวนมาก และมีการเก็งกำไรในอสังหาริมทรัพย์ ทำให้เกิดฟองสบู่ในตลาดที่อยู่อาศัยของสหรัฐอเมริกา
หนึ่งในบริษัทชื่อดังที่เสียหายหนักคือ Lehman Brothers ที่ต้องล้มละลายไปในปี 2008
โดยจากมูลค่าบริษัท 1.6 ล้านล้านบาทหายไปในพริบตา..
ในวันนี้ทั่วโลกเกิดวิกฤติทางเศรษฐกิจอีกครั้ง
เมืองต่างๆ ต้องปิด ห้ามเดินทางเข้าออก ผู้คนกักตัวอยู่ในบ้าน ร้านค้าต้องปิดให้บริการ
เมื่อมองจากปัจจัยต่างๆ จึงมีความเป็นไปได้ว่าจะเกิดการผิดนัดชำระหนี้ขึ้นมา
เพราะผู้กู้ธนาคารไม่มีรายได้มาจ่ายดอกเบี้ย
พอไม่มีจ่าย ผู้กู้ก็จะปล่อยให้ธนาคารยึดบ้านไป
เราเรียกทรัพย์สินทางการเงินที่ถูกค้ำประกันโดยสินเชื่อบ้านของธนาคารว่า Mortgage Backed Securities
สัญญาณของเรื่องนี้ก็คือ เริ่มมีการเทขาย Mortgage Backed Securities ออกมากกว่า 41,000 ล้านบาทแล้ว รวมถึงมีสถาบันการเงินเร่งให้รัฐบาลสหรัฐฯ ให้ความช่วยเหลือทางการเงินในสินทรัพย์เหล่านี้
แปลเป็นนัยหนึ่งว่า ผู้ถืออาจเริ่มไม่มั่นใจในความน่าเชื่อถือของสินทรัพย์เหล่านี้แล้ว
Mortgage Backed Securities ตั้งอยู่บนความเชื่อที่ว่าคนต้องจ่ายเงินเพื่อให้มีบ้านอยู่
แต่ถ้าคนไม่มีเงินจริงๆ ต่อให้เขาอยากอยู่แต่หาเงินมาจ่ายไม่ได้ ก็ต้องเบี้ยวหนี้อยู่ดี
ตัวอย่างของผลกระทบจะเริ่มจากเจ้าของร้านขายของไม่ได้ จ่ายค่าเช่าไม่ได้ ไม่มีเงินจ่ายค่าจ้างพนักงาน พนักงานขาดรายได้ พนักงานจ่ายดอกเบี้ยเงินกู้ไม่ได้ ธนาคารขาดรายได้ ผลกระทบจะเป็นลูกโซ่และระบบจะหยุดชะงักลง
ถ้าหากมันเกิดขึ้นจะส่งผลกระทบเป็นลูกโซ่อีกครั้งเหมือนปี 2008-2009
โดยจะมีบ้านหลุดจำนองจำนวนมาก การฟ้องร้องมากมาย และสถาบันการเงินล้มละลาย
แต่ครั้งนี้มันจะไม่เกิดขึ้นเพียงสหรัฐอเมริกาหรือยุโรปเท่านั้น
เพราะผลกระทบจากโควิด-19 นั้นรุนแรงจนธุรกิจทั่วโลกต้องหยุดชะงัก
และนั่นหมายถึงมันจะกลายเป็น Mortgage crisis ทั่วโลก..
ทางเลือกเดียวที่ธนาคารต่างๆ พอจะทำได้ในตอนนี้ คือต้องผ่อนผันการชำระหนี้ โดยอาจจะต้องยืดเวลาออกไปก่อนอีกสัก 60-90 วันเพื่อต่อลมหายใจให้กับผู้กู้ในช่วงวิกฤตินี้
นอกจากนี้ทางธนาคารกลางสหรัฐมีแผนที่จะซื้อพันธบัตรแบบ Unlimited
แต่.. ใช่ว่าทุกประเทศจะสามารถทำได้เหมือนสหรัฐฯ
ดังนั้นแม้สหรัฐฯ จะสามารถป้องกัน Mortgage crisis ในประเทศได้
แต่ประเทศอื่นๆ ทั่วโลกก็จะเผชิญปัญหาการผิดนัดชำระหนี้อยู่ดี
ปิดท้ายด้วยข้อมูลที่น่าสนใจ
ณ ตอนนี้ธนาคารกลางสหรัฐได้ออกมาตรการในการซื้อพันธบัตรจำนวนมหาศาลแล้ว
ซึ่งคาดว่าจะใช้ QE สูงถึง 66 ล้านล้านบาท และอาจเพิ่มขึ้นได้อย่างไม่จำกัดเพื่อกระตุ้นเศรษฐกิจ
แต่ก็ต้องติดตามว่าจะแก้ปัญหานี้ได้หรือไม่ เพราะ Mortgage Backed Securities และสินเชื่ออสังหาริมทรัพย์เพื่อการพาณิชย์ในสหรัฐอเมริกามีมูลค่าสูงถึง 524 ล้านล้านบาทเลยทีเดียว..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-